

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/14-01/03

UR.BROJ: 2186/10-01/1-14-03

Vidovec, 29.05.2014.

**Z A P I S N I K**

**sa 09. sjednice Općinskog vijeća Općine Vidovec, održane dana 29. svibnja 2014. godine, ( četvrtak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 9. sjednicu Općinskog vijeća Općine Vidovec, pozdravio je sve članove Općinskog vijeća Općine Vidovec, općinskog načelnika Brunu Hranić, zamjenicu općinskog načelnika Dubravku Rog, djelatnice Jedinstvenog upravnog odjela Općine Vidovec i danas prisutne medije te se zahvalio na dolasku.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 12 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Zdravko Pizek, Ivica Papec, Ivan Kliček, Ivan Benček, Marijo Serini, Dubravko Zavrtnik, Hrvoje Hosni, Srećko Županić, Nikola Pozder, Ivan Kušćar i Damir Hosni.

**SJEDNICI NISU PRISUSTVOVALI ČLANOVI OPĆINSKOG VIJEĆA** : Krunoslav Puček i Nadica Cafuk-izostanak opravdala.

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica općinskog načelnika Dubravka Rog, viša stručna suradnica za financije i računovodstvo Mateja Novak, pročelnica JUO Općine Vidovec Petra Rogina, adm.tajnica Andreja Peharda i Martina Kliček viša stručna suradnica za komunalne djelatnosti.

**USVAJANJE ZAPISNIKA SA 08. SJEDNICE OPĆINSKOG VIJEĆA OPĆINE VIDOVEC održane dana 17. travnja 2014. godine.**

Predsjednik Općinskog vijeća Zdravko Pizek iznio je :

„Svi ste dobili zapisnik sa prethodne sjednice Vijeća pa da li ima tko kakav prijedlog, izmjenu, dopunu ili nešto slično, izvolite iznijeti“.

Primjedbe na zapisnik sa 8. sjednice Općinskog vijeća Općine Vidovec nisu podnijete te je predsjednik Općinskog vijeća Zdravko Pizek zapisnik sa 8. sjednice Općinskog vijeća Općine Vidovec stavio na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 8. sjednice Općinskog vijeća usvojeni jednoglasno sa 12 glasova od 12 prisutnih članova Općinskog vijeća.**

**UTVRĐIVANJE DNEVNOG REDA ZA 09. SJEDNICU OPĆINSKOG VIJEĆA OPĆINE VIDOVEC**

**Predsjednik Općinskog vijeća Zdravko Pizek otvorio je 9. sjednicu Općinskog vijeća Općine Vidovec te predložio sljedeći :**

D N E V N I R E D

1. Godišnji izvještaj o izvršenju Proračuna Općine Vidovec za 2013. godinu,
2. Izvješće o izvršenju Godišnjeg programa održavanja komunalne infrastrukture na području Općine Vidovec za 2013. godinu,
3. Izvješće o izvršenju Programa gradnje objekata i uređaja komunalne infrastrukture na području Općine Vidovec za 2013. godinu,
4. Izvješće o izvršenju Programa javnih potreba u društvenim djelatnostima Općine Vidovec za 2013. godinu,
5. Prijedlog Odluke o raspodjeli rezultata poslovanja Općine Vidovec za 2013. godinu,
6. Izvještaj o obavljenom popisu sa stanjem na dan 31.12.2013. godine,
7. Godišnji izvještaj o izvršenju Financijskog plana Dječjeg vrtića ''Škrinjica'' za razdoblje od 01.01.2013. - 31.12.2013. godine,
8. Prijedlog 1. Izmjena i dopuna Proračuna Općine Vidovec za 2014. godinu,
9. Prijedlog 1. izmjena i dopuna Plana razvojnih programa Općine Vidovec za razdoblje od 2014. do 2016. godine,
10. Prijedlog 1. Izmjena i dopuna Godišnjeg programa održavanja komunalne infrastrukture na području Općine Vidovec za 2014. godinu,
11. Prijedlog 1. Izmjena i dopuna Programa gradnje objekata i uređaja komunalne infrastrukture na području Općine Vidovec za 2014. godinu,
12. Prijedlog 1. Izmjena i dopuna Programa javnih potreba u društvenim djelatnostima Općine Vidovec za 2014. godinu,
13. Prijedlog Odluke o uključenju u akciju Gradovi i Općine – prijatelji djece,
14. Prijedlog Odluke o neprihvaćanju nijedne ponude za obavljanje komunalne djelatnosti održavanja groblja,
15. Prijedlog Odluke o davanju koncesije za obavljanje komunalne djelatnosti prijevoza pokojnika na području općine Vidovec,
16. Prijedlog Odluke o povjeravanju obavljanja komunalne djelatnosti održavanja nerazvrstanih cesta na području općine Vidovec na vrijeme od 4 (četiri) godine temeljem pisanog ugovora,
17. Prijedlog Odluke o dodjeli javnih priznanja Općine Vidovec,
18. Razno.

Predsjednik Općinskog vijeća Zdravko Pizek upitao je članove Općinskog vijeća da li ima netko dopunu ili prijedlog na predloženi dnevni red za ovu današnju sjednicu Općinskog vijeća.

Član Općinskog vijeća Damir Hosni nakon upućenog pozdrava svim prisutnima iznio je :

„Htio bi pitati što je sa tom odlukom za otpis komunalnog duga, zašto nije točka dnevnog reda za tu odluku, a drugo vezano na prošlu sjednicu na devetu točku na razno, gdje je bilo moje pitanje. Ja bi htio da se ovo Vijeće očituje o onoj točci devet gdje je jasno bilo postavljeno pitanje. Zapisnik ste svi pročitali mislim da je više/manje citirano i ja bi htio da se ovo Vijeće izjasni.

Još jedno, reći ću u ime oporbenih vijećnika, ne bude li se ispoštivalo da ovo bude vijećnica svih Vijećnika, mi ćemo napustiti sljedeću sjednicu Općinskog vijeća iz tih razloga i podnijet ćemo prijavu da nisu uvjeti za održavanje Vijeća“.

Predsjednik Općinskog vijeća Zdravko Pizek postavio je pitanje članu Vijeća Damiru Hosni :

„Što ti predlažeš konkretno“.

Član Vijeća Damir Hosni iznio je :

„Ja sam rekao, u privitku smo dobili odluku da će biti donesena odluka za otpis komunalne naknade dakle ne znam zašto nije svrstana pod točku dnevnog reda ili pod razno ili nisam to dobro shvatio i drugo pitanje valjda vam je jasno o čemu se radi“.

Član Općinskog vijeća i predsjednik Povjerenstva za popis imovine, obveza i potraživanja Ivica Papec pojasnio je da je Odluka o otpisu dugovanja s osnove komunalne naknade prilog Izvještaju o obavljenom popisu.

Član Općinskog vijeća Damir Hosni ponovno se javio za riječ te pojasnio :

„Pod točkom razno ja sam podnio jednu primjedbu, kao što i sad mogu primijetiti, dakle ja sam rekao i opet ću se ponoviti ne smeta mi slika gospodina dr. Franje Tuđmana prvog predsjednika Republike Hrvatske, međutim mislim da u Poslovniku i u protokolima održavanja Vijeća nije korektno prema svim Vijećnicima u vijećnici i prema Vijeću koje se održava, da se nalazi slika jednog predsjednika. Ja sam rekao ili bi trebala biti slika zadnjega predsjednika ili bi trebale biti slike svih dosadašnjih predsjednika ili niti jednog.

Mislim da sam tu bio jasan, ja nisam došao tu svađati se. Vi mene vrlo dobro razumijete, ne želim da tu netko nekoga provocira ili da tu bilda mišiće. Vijećnica je mjesto rasprave i mislim da pod tim uvjetima nisu se stekli uvjeti na raspravu. Mora biti korektno. Želim da se Vijeće očituje o tome“.

Predsjednik Općinskog vijeća Zdravko Pizek odgovorio je : „Mislim da to nema veze sa dnevnim redom i da možemo o tome nastaviti pod točkom razno, da se Vijeće izjasni, ali sada je dnevni red“.

Članica Općinskog vijeća Martina Bistrović nakon upućenog pozdrava svim prisutnima iznijela je :

„Predlažem dopunu dnevnog reda, znači iza Točke 17., Točka 18. bila bi – Prijedlog Odluke o razrješenju ravnateljice Dječjeg vrtića „Škrinjica“ i ujedno prijedlog Odluke o imenovanju vršitelja dužnosti ravnateljice Dječjeg vrtića „Škrinjica“ i Točka 19. bila bi Razno“.

Obzirom da drugih prijedloga nije bilo predsjednik Općinskog vijeća Zdravko Pizek stavio je na glasovanje predloženi dnevni red od 19. Točaka sa dopunom o razrješenju i imenovanju.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je dnevni red za današnju 9. sjednicu Općinskog vijeća Općine Vidovec usvojeni jednoglasno sa 12 glasova od 12 prisutnih članova Općinskog vijeća.**

Usvojeni dnevni red za 9. sjednicu Općinskog vijeća Općine Vidovec glasi :

D N E V N I R E D

1. Godišnji izvještaj o izvršenju Proračuna Općine Vidovec za 2013. godinu,
2. Izvješće o izvršenju Godišnjeg programa održavanja komunalne infrastrukture na području Općine Vidovec za 2013. godinu,
3. Izvješće o izvršenju Programa gradnje objekata i uređaja komunalne infrastrukture na području Općine Vidovec za 2013. godinu,
4. Izvješće o izvršenju Programa javnih potreba u društvenim djelatnostima Općine Vidovec za 2013. godinu,
5. Prijedlog Odluke o raspodjeli rezultata poslovanja Općine Vidovec za 2013. godinu,
6. Izvještaj o obavljenom popisu sa stanjem na dan 31.12.2013. godine,
7. Godišnji izvještaj o izvršenju Financijskog plana Dječjeg vrtića ''Škrinjica'' za razdoblje od 01.01.2013. - 31.12.2013. godine,
8. Prijedlog 1. Izmjena i dopuna Proračuna Općine Vidovec za 2014. godinu,
9. Prijedlog 1. izmjena i dopuna Plana razvojnih programa Općine Vidovec za razdoblje od 2014. do 2016. godine,
10. Prijedlog 1. Izmjena i dopuna Godišnjeg programa održavanja komunalne infrastrukture na području Općine Vidovec za 2014. godinu,
11. Prijedlog 1. Izmjena i dopuna Programa gradnje objekata i uređaja komunalne infrastrukture na području Općine Vidovec za 2014. godinu,
12. Prijedlog 1. Izmjena i dopuna Programa javnih potreba u društvenim djelatnostima Općine Vidovec za 2014. godinu,
13. Prijedlog Odluke o uključenju u akciju Gradovi i Općine – prijatelji djece,
14. Prijedlog Odluke o neprihvaćanju nijedne ponude za obavljanje komunalne djelatnosti održavanja groblja,
15. Prijedlog Odluke o davanju koncesije za obavljanje komunalne djelatnosti prijevoza pokojnika na području općine Vidovec,
16. Prijedlog Odluke o povjeravanju obavljanja komunalne djelatnosti održavanja nerazvrstanih cesta na području općine Vidovec na vrijeme od 4 (četiri) godine temeljem pisanog ugovora,
17. Prijedlog Odluke o dodjeli javnih priznanja Općine Vidovec,
18. Prijedlog Odluke o razrješenju ravnateljice Dječjeg vrtića „Škrinjica“ i

prijedlog Odluke o imenovanju vršitelja dužnosti ravnateljice Dječjeg vrtića „Škrinjica“,

1. Razno.

**Točka 1.**

**Godišnji izvještaj o izvršenju Proračuna Općine Vidovec za 2013. godinu**

Uvodno izlaganje vezano uz Godišnji izvještaj o izvršenju Proračuna Općine Vidovec za 2013. godinu podnio je načelnik Bruno Hranić te napomenuo, ako bude dodatnih pitanja može se obrazložiti.

Predsjednik Općinskog vijeća Zdravko Pizek otvorio je raspravu budući su svi članovi zaprimili potreban materijal za ovu točku u pismenom obliku.

U raspravi sudjelovali su članovi Vijeća : Dubravko Zavrtnik, Ivan Kušćar te načelnik Bruno Hranić osvrnuvši se na izlaganje člana Vijeća Ivana Kušćar.

Član Vijeća Srećko Županić iznio je :

„U samom izvještaju značajna sredstva se pravdaju preko mjesnih odbora. Znamo da naši mjesni odbori nisu u funkciji već godinama. Tražim da se ove table kao sjedišta mjesnih odbora skinu ispred općine pošto je to sve van funkcije nema smisla“.

U raspravu oko mjesnih odbora uključio se i član Vijeća Damir Hosni te načelnik Bruno Hranić.

Nakon rasprave predsjednik Općinskog vijeća Zdravko Pizek stavio je Godišnji izvještaj o izvršenju Proračuna Općine Vidovec za 2013. godinu na glasovanje.

Tko je za : 9 članova Vijeća

Tko je protiv : 3 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je** **Godišnji izvještaj o izvršenju Proračuna Općine Vidovec za 2013. godinu usvojeni sa 9 glasova od 12 prisutnih članova Općinskog vijeća.**

**Točka 2.**

**Izvješće o izvršenju Godišnjeg programa održavanja komunalne infrastrukture na području Općine Vidovec za 2013. godinu**

Predsjednik Općinskog vijeća Zdravko Pizek iznio je : „otvaram raspravu, druga točka dnevnog reda vezana je na prvu točku kao i sljedeće točke dnevnog reda znači od točke 2. do točke 5. te predložio da se te točke objedine i tako glasuje“ sa čime su se svi članovi Vijeća složili.

Rasprave nije bilo te se pristupilo glasovanju o sljedećim točkama dnevnog reda:

**Točka 2.** Izvješće o izvršenju Godišnjeg programa održavanja komunalne infrastrukture na području Općine Vidovec za 2013. godinu

**Točka 3.** Izvješće o izvršenju Programa gradnje objekata i uređaja komunalne infrastrukture na području Općine Vidovec za 2013. godinu

**Točka 4.**Izvješće o izvršenju Programa javnih potreba u društvenim djelatnostima

Općine Vidovec za 2013. godinu

**Točka 5.**Prijedlog Odluke o raspodjeli rezultata poslovanja Općine Vidovec za 2013. godinu

Tko je za : 9 članova Vijeća

Tko je protiv : 3 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da su Točke od 2. do 5. usvojene sa 9 glasova od 12 prisutnih članova Općinskog vijeća.**

**Točka 6.**

**Izvještaj o obavljenom popisu sa stanjem na dan 31.12.2013. godine**

Predsjednik Općinskog vijeća Zdravko Pizek iznio je : „Dobili ste svi Izvještaj i otvaram raspravu“.

Član Vijeća Dubravko Zavrtnik i kao član Komisije za popis iznio je : „Ja bi samo predložio pošto sam bio član Komisije, a s obzirom da između društava i ljudi koji vode domove dolazi do posudbe stolica, stolova i sl., da se evidentira da se zna što je posuđeno“.

Član Vijeća i predsjednik Komisije za popis Ivica Papec podnio je izvještaj o zatečenom stanju na terenu prilikom popisa i o otpisu duga za komunalnu naknadu.

U daljnjoj raspravi sudjelovao je član Vijeća Damir Hosni, načelnik Bruno Hranić i predsjednik Općinskog vijeća Zdravko Pizek.

Nakon toga, predsjednik Općinskog vijeća Zdravko Pizek stavio je Izvještaj o obavljenom popisu sa stanjem na dan 31.12.2013. godine na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je** **Izvještaj o obavljenom popisu sa stanjem na dan 31.12.2013. godine usvojeni sa 12 glasova od 12 prisutnih članova Općinskog vijeća.**

**Točka 7.**

**Godišnji izvještaj o izvršenju Financijskog plana Dječjeg vrtića ''Škrinjica''**

**za razdoblje od 01.01.2013. - 31.12.2013. godine**

Predsjednik Općinskog vijeća Zdravko Pizek otvorio je raspravu.

Pitanja nije bilo te je Godišnji izvještaj stavljen na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Godišnji izvještaj o izvršenju Financijskog plana Dječjeg vrtića ''Škrinjica'' za razdoblje od 01.01.2013. - 31.12.2013. godine usvojeni jednoglasno sa 12 glasova od 12 prisutnih članova Općinskog vijeća.**

**Točka 8.**

**Prijedlog 1. Izmjena i dopuna Proračuna Općine Vidovec za 2014. godinu**

Uvodno obrazloženje vezano uz prijedlog 1. Izmjena i dopuna Proračuna Općine Vidovec za 2014. godinu podnio je načelnik Bruno Hranić .

Također je iznio : „Obzirom na informaciju koju smo zaprimili tek danas, odobreni su javni radovi za osobe s invaliditetom gdje bi ih država financirala sa 100%.

Predlažem da uzmemo tri ili četiri osobe koje imamo i da se uvrsti iznos za javne radove u Izmjene i dopune proračuna i u prihodima i rashodima.

Viša stručna suradnica za financije i računovodstvo Mateja Novak obrazložila je, a ujedno i predložila :

„Da se na prihodima konto 68314 ostali prihodi javni radovi planira iznos 42.439,68 kn, a na rashodima da se na plaćama konto 3111 planira iznos 678.211,32 kn, konto 31321 doprinos za obvezno zdravstveno osiguranje planira u iznosu 101.612,76 kn i konto 31332 doprinosi za obvezno osiguranje u slučaju nezaposlenosti planira u iznosu 12.615,60 kn.

U raspravi sudjelovali su članovi Vijeća : Srećko Županić, Dubravko Zavrtnik i načelnik Bruno Hranić.

Predsjednik Općinskog vijeća Zdravko Pizek stavio je Prijedlog 1. Izmjena i dopuna Proračuna Općine Vidovec za 2014. godinu na glasovanje.

Tko je za : 11 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da su 1. Izmjene i dopune Proračuna Općine Vidovec za 2014. godinu usvojene sa 11 glasova od 12 prisutnih članova Općinskog vijeća.**

**Točka 9.**

**Prijedlog 1. izmjena i dopuna Plana razvojnih programa Općine Vidovec**

**za razdoblje od 2014. do 2016. godine**

Predsjednik Općinskog Vijeća Zdravko Pizek prije nego je otvorio raspravu po točci devetoj objasnio je da su točke 9., 10., 11., i 12. vezane te predložio da se objedine i zajedno glasuje.

Takav prijedlog jednoglasno je prihvaćen.

Obzirom da diskusije nije bilo, na glasovanje su stavljene sljedeće točke.

**Točka 9.** Prijedlog 1. izmjena i dopuna Plana razvojnih programa Općine Vidovec

za razdoblje od 2014. do 2016. godine,

**Točka 10.** Prijedlog 1. Izmjena i dopuna Godišnjeg programa održavanja komunalne infrastrukture na području Općine Vidovec za 2014. godinu,

**Točka 11.** Prijedlog 1. Izmjena i dopuna Programa gradnje objekata i uređaja komunalne infrastrukture na području Općine Vidovec za 2014. godinu,

**Točka 12.** Prijedlog 1. Izmjena i dopuna Programa javnih potreba u društvenim djelatnostima Općine Vidovec za 2014. godinu.

Tko je za : 11 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da su Točke od 9. do 12. usvojene sa 11 glasova od 12 prisutnih članova Vijeća.**

**Točka 13.**

**Prijedlog Odluke o uključenju u akciju Gradovi i Općine – prijatelji djece**

Prijedlog Odluke o uključenju Općine Vidovec u akciju Gradovi i Općine – prijatelji djece obrazložila je zamjenica načelnika Dubravka Rog.

Predsjednik Općinskog vijeća Zdravko Pizek stavio je prijedlog Odluke o uključenju u akciju Gradovi i Općine – prijatelji djece na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je donijeta** **Odluka o uključenju u akciju Gradovi i Općine – prijatelji djece sa 12 glasova od 12 prisutnih članova Općinskog vijeća.**

**Točka 14.**

**Prijedlog Odluke o neprihvaćanju nijedne ponude za obavljanje**

**komunalne djelatnosti održavanja groblja**

Pročelnica Petra Rogina obrazložila je prijedlog Odluke o neprihvaćanju niti jedne ponude po raspisanom javnom natječaju za obavljanje komunalne djelatnosti održavanja groblja, odnosno u cijelosti se poništava postupak, obzirom da će se pokrenuti postupak osnivanja zajedničkog komunalnog poduzeća sa susjednom općinom u cilju obavljanja komunalne djelatnosti.

Načelnik Bruno Hranić ukratko je obrazložio :

„Vezano uz održavanje groblja raspisali smo natječaj, ali kao takav nije prošao jer nam je sugerirano od strane Državne uprave da na takav način ne možemo povjeriti upravljanje grobljem, nego da moramo ipak imati vlastito poduzeće ili osnovati zajedničko poduzeće sa drugom Općinom.

Obavljeni je razgovor sa Općinom Maruševec koja ima svoju firmu Markom, uputili smo im službeno pismo namjere, a na održanoj Skupštini u Čistoći d.o.o. Varaždin bivši Varkom donijeli smo odluku da se Čistoća registrira za održavanje zelenih površina, za obavljanje ukopa i ostaloga, što je čak bolje, jer s njima možemo sklopiti ugovor bez javnog natječaja, obzirom da smo suvlasnici po onom postotku isto kako smo i u Varkom-u, ali ćemo vidjeti nakon obavljenog razgovora, kada ćemo se definitivno morati odlučiti o upravljanju grobljem“.

U raspravu uključili su se članovi Vijeća : Damir Hosni i Dubravko Zavrtnik podržavši inicijativu o suradnji sa drugim lokalnim jedinicama.

*Sjednici je pristupio član Općinskog vijeća Nikola Pozder u 20,00 sati.*

*Predsjednik Općinskog vijeća Zdravko Pizek konstatirao je da je sjednici prisutno ukupno 13 članova Općinskog vijeća.*

Nakon rasprave, Predsjednik Općinskog vijeća Zdravko Pizek upitao je članove Vijeća tko je za takav prijedlog Odluke :

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o neprihvaćanju nijedne ponude za obavljanje komunalne djelatnosti održavanja groblja jednoglasno usvojena sa 13 glasova od 13 prisutnih članova Općinskog vijeća.**

**Točka 15.**

**Prijedlog Odluke o davanju koncesije za obavljanje komunalne djelatnosti**

**prijevoza pokojnika na području općine Vidovec**

Predsjednik Općinskog vijeća Općine Vidovec Zdravko Pizek nadovezao se ukratko na prijedlog Odluke o davanju koncesije za obavljanje komunalne djelatnosti prijevoza pokojnika na području Općine Vidovec te obzirom da se nitko nije javio za raspravu, stavio je isti prijedlog Odluke na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o davanju koncesije za obavljanje komunalne djelatnosti prijevoza pokojnika na području općine Vidovec jednoglasno usvojena sa 13 glasova od 13 prisutnih članova Općinskog vijeća.**

**Točka 16.**

**Prijedlog Odluke o povjeravanju obavljanja komunalne djelatnosti**

**održavanja nerazvrstanih cesta na području općine Vidovec**

**na vrijeme od 4 (četiri) godine temeljem pisanog ugovora**

U vezi prijedloga Odluke o povjeravanju obavljanja komunalne djelatnosti održavanja nerazvrstanih cesta na području općine Vidovec Niskogradnji i nadzor „Veselnik“ , prema raspisanom natječaju, na vrijeme od 4 (četiri) godine temeljem pisanog ugovora, predsjednik Općinskog vijeća Zdravko Pizek otvorio je raspravu.

Rasprave nije bilo te se pristupilo glasovanju.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o povjeravanju obavljanja komunalne djelatnosti održavanja nerazvrstanih cesta na području općine Vidovec na vrijeme od 4 (četiri) godine temeljem pisanog ugovora usvojena jednoglasno sa 13 glasova od 13 prisutnih članova Općinskog vijeća.**

**Točka 17.**

**Prijedlog Odluke o dodjeli javnih priznanja Općine Vidovec**

Općinski načelnik Bruno Hranić obrazložio je prijedlog Odluke kojom se predlaže u povodu Dana Općine Vidovec dodijeliti zahvalnice ili javna priznanja za osobita postignuća i doprinos od značaja za razvitak i ugled općine i to Kulturno umjetničkom društvu Vidovec, Udruzi žena Općine Vidovec i Udruzi branitelja i veterana domovinskog rata Općine Vidovec.

U raspravi sudjelovali su članovi Općinskog vijeća : Ivan Kušćar predlagavši da se ubuduće poštuju procedura i kriteriji kod dodjele javnih priznanja i načelnik Bruno Hranić, zatim Dubravko Zavrtnik i predsjednik Vijeća Zdravko Pizek.

Nakon rasprave predsjednik Općinskog vijeća Zdravko Pizek upitao je članove Općinskog vijeća da li ima tko još kakav prijedlog, te stavio prijedlog Odluke o dodjeli javnih priznanja Općine Vidovec na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o dodjeli javnih priznanja Općine Vidovec sa 13 glasova od 13 prisutnih članova Općinskog vijeća.**

**Točka 18.**

**Prijedlog Odluke o razrješenju ravnateljice Dječjeg vrtića „Škrinjica“ i**

**prijedlog Odluke o imenovanju vršitelja dužnosti ravnateljice**

**Dječjeg vrtića „Škrinjica“**

Uvodno obrazlaganje po točci 18. iznio je općinski načelnik Bruno Hranić.

Članica Općinskog vijeća, a ujedno i predsjednica Upravnog vijeća Dječjeg vrtića „Škrinjica“ Martina Bistrović iznijela je :

„Zaprimili ste prijedlog Odluke o razrješenju ravnateljice Marije Košić jer je podnijela pismeni zahtjev i želi da ju se razriješi dužnosti, pa je prijedlog Upravnog vijeća Dječjeg vrtića „Škrinjica“ da ju se razriješi.

Obzirom da Upravno vijeće vrtića daje i prijedlog o imenovanju v.d. ravnatelja Dječjeg vrtića „Škrinjica“ , prijedlog je da netko unutarnji bude v.d. ravnatelj zbog smanjenja troškova.

U razgovoru sa odgojiteljicama složile su se sa time pa je prijedlog da se odgojiteljica Slavica Koščak imenuje za vršitelja dužnosti ravnateljice Dječjeg vrtića „Škrinjica“ i obavljala tu dužnost do imenovanja novog ravnatelja dok se ne raspiše novi natječaj za ravnateljicu, tako da je to prijedlog za imenovanje v.d. ravnatelja Dječjeg vrtića „Škrinjica“ i Slavica Koščak je to prihvatila“.

Predsjednik Općinskog vijeća Zdravko Pizek otvorio je raspravu.

U raspravi sudjelovali su : član Vijeća Ivan Kušćar i članica Vijeća Martina Bistrović podnijevši odgovore na postavljena pitanja.

Nakon toga predsjednik Općinskog vijeća Zdravko Pizek upitao je članove Općinskog vijeća tko je za to da se Marija Košić razriješi dužnosti ravnateljice Dječjeg vrtića „Škrinjica“, a Slavica Koščak imenuje v.d. ravnateljicom Dječjeg vrtića „Škrinjica“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog o razrješenju i imenovanju usvojeni jednoglasno sa 13 glasova od 13 prisutnih članova Općinskog vijeća.**

**19.Razno.**

Načelnik Bruno Hranić iznio je :

„Vlasnica Radio Megatona Anica Plantić iz Cargovca 47/a dostavila je **zahtjev za kupnjom nekretnine** čk.br.116/1 k.o. Zamlača koja se u naravi vodi kao put, a koja se nalazi uz čestice 108/1, 108/2 i 108/5 koje su u njihovom vlasništvu.

Obzirom da mi kao Općina nemamo interesa predlažem da se napravi procjena od strane vještaka, utvrdi početna vrijednost i raspiše natječaj za taj dio“.

Prijedlog je usvojeni jednoglasno.

Nadalje, načelnik Bruno Hranić iznio je :

„Da je vlasnik Pečenjare Ris - Miroslav Ris iz Nedeljanca uputio **zamolbu za korištenje rukometnog igrališta iza zgrade Općine Vidovec** postavljanjem šatora povodom Dana Općine Vidovec i proslave svetog Vida 14. i 15. lipnja 2014. godine i koncerta Nede Ukraden.

Prijedlog je da se utvrdi cijena najma za taj prostor pa dajem neki početni iznos od 2,500,00 do 5.000,00 kuna“.

Član Vijeća Dubravko Zavrtnik iznijevši prethodno svoje mišljenje predložio je cijenu najma u iznosu od 2.500,00 kuna.

Član Vijeća Srećko Županić predložio je da se obavezno potpiše ugovor i da se odredi cijena najma u iznosu od 4-5.000,00 kuna ili ako nije za njega prihvatljiva cijena, dati u natječaj, medije, sa čime se složio i član Vijeća Damir Hosni.

U daljnjoj raspravi članica Vijeća Sanja Pomper predložila je realnu cijenu od 3.500,00 do 4.000,00 kuna, a u raspravi sudjelovala je i članica Vijeća Martina Bistrović.

Predsjednik Općinskog Vijeća Zdravko Pizek upitao je članove Vijeća tko je za prijedlog od 3.500,00 kuna.

Tko je za: 4 člana Vijeća

Tko je protiv : ?

Ima li suzdržanih : ?

Predsjednik Vijeća Zdravko Pizek upitao je članove Vijeća tko je za prijedlog od 4.000,00 kuna.

Tko je za : 9 članova Vijeća

Tko je protiv : ?

Ima li suzdržanih : ?

**Nakon glasovanja predsjednik Općinskog vijeća Zdravko Pizek konstatirao je da su 4 člana Vijeća za 3.500,00 kuna i 9 članova Vijeća za 4.000,00 kuna, od prisutnih 13 članova Vijeća.**

Član Vijeća Damir Hosni zamolio je da se Vijeće očituje o slici predsjednika, napomenuvši ponovno „ meni njegova slika ne smeta, meni smeta način u trenutku i vremenu u kojem smo mi, dakle mi smo sada u vijećnici, ovdje su Vijećnici svih stranaka, nije primjereno jer ipak je on bio predsjednik stranke HDZ-a, meni ne smeta to, ja to poštujem, ali Vi morate poštivati instituciju Vijeća i Vijećnice, mi sad imamo Vijeće i bilo bi korektno po meni, ponavljam ili da su slike svih dosadašnjih predsjednika ili da nije nijedan, ali nije korektno. Možete se Vi kao Vijećnici očitovati o tome. Radi se o čistom principu, ne osporavam ništa, kako vijećnica mora izgledati, ona ne smije potencirati ništa“.

Načelnik Bruno Hranić podnio je odgovor „da je jedan prvi Hrvatski predsjednik i jedan je utemeljitelj Hrvatske“.

U raspravu uključio se i predsjednik Vijeća Zdravko Pizek, Dubravko Zavrtnik i Srećko Županić.

Nadalje, član Vijeća Damir Hosni iznio je :

„Ja bi htio da se mi kao Vijeće ili Vijećnici očitujemo o ovoj katastrofalnoj situaciji, u smislu da damo svoj doprinos na način da se odreknemo nekoliko dnevnica i da to Općina Vidovec proslijedi za pomoć ljudima na način kako je to njima sada potrebno“.

U odgovoru načelnika Brune Hranić stoji :

„Vi kao Vijećnici možete svoje dnevnice primiti i preusmjeriti ih dalje za pomoć, a Općina Vidovec je uplatila iznos od 10.000,00 kuna na račun Udruge Općina gdje je dogovoreno da svaka Općina uplati svoj doprinos na poseban otvoreni račun, a nakon toga zajednički će se dogovoriti što će se iz tih sredstava obnoviti.

Isto tako svi mještani uključili su se u humanitarnu akciju i gospodin Zdravko Cafuk svojim kamionom je odvezao prehrambene namirnice, sanitarne i odjevne predmete, a odvezeno je šleperom stočna hrane pa se predlaže na jesen ponovno pokrenuti sakupljanje pomoći kada se krene u obnovu“.

Time je iscrpljen dnevni red današnje sjednice Općinskog vijeća.

9. redovna sjednica Općinskog vijeća Općine Vidovec završila je u 21,00 sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda